03.05.2007 22:26  Margus Muld   Sarnaseid laevu pole Eestis varem ehitatud, eelmise sedasorti laeva ostis Tallinna Sadam neli aastat tagasi Venemaalt, vahendas Aktuaalne kaamera.    "Viiger" on täiesti uudse, Saaremaa laevaehitajate poolt loodud projekti järgi ehitatud sadama abilaev. 12meetrise ja võimsa mootoriga laeva põhiülesandeks saab Muuga sadamas olema suurte laevade abistamine sildumisel, samuti vendrite ja meremärkide hooldamine ning võimaliku õlireostuse puhul selle likvideerimine.    Tallinna Sadama juhatuse liige Allan Kiil Sadam kasvab, laevad lähevad suuremaks ja seda rohkem on vaja sellist tehnikat mis neid laevu  aitab. Pluss keskkonna pool juurde. Me saame selle alusega paremini jälgida mis toimub akvatooriumis.    Viis miljonit krooni maksnud laev ehitati Saaremaal valmis kaheksa kuuga. Kokku on siit tehasest seitsme aastaga välja tulnud juba paarkümmend väiksemat ja 25 suuremat töölaeva.    Baltic Workboats juhtuse esimees Margus Vanaselja ütles, et ettevõte on Skandinaavias ja Balti riikides ning saksamaal küllalt hea nime teinud. "Me ei jää oma kvaliteedilt mingis suhtes alla Soome  töölaevaehitajatele," ütles Vanaselja.    Kuigi Tallinna sadama esindajad kinkisid laevaehitajatele sümboolse rooliratta, ei osatud veel öelda, millal võiks tulla järgmine tellimus.    Ega uut laeva ka niipea ei saaks, kuna 40 saarlasest laevaehitajatajal on juba poolteise aastane tööjärg ees.